9 қаңтар. ҚАЗАҚПАРАТ КҮНТІЗБЕСІ: АТАУЛЫ КҮНДЕР, ОҚИҒАЛАР, ЕСІМДЕР
DATE: 06:50, 09 Қаңтар 2014 | GMT +5
TITLE: 9 қаңтар. ҚАЗАҚПАРАТ КҮНТІЗБЕСІ: АТАУЛЫ КҮНДЕР, ОҚИҒАЛАР, ЕСІМДЕР
URL: https://kaz.inform.kz/news/9-kantar-kazakparat-kuntizbesi-atauly-kunder-okigalar-esimder_a2619509/
META: DATE: 06:50, 09 Қаңтар 2014 | GMT +5
TOTAL WORDS: 1813
AUTHOR(S):
TEXT: 9 қаңтар, СӘРСЕНБІ Мемлекеттiк мереке - Серб Республикасының күнi. 1992 жылғы қаңтардың 9-да Босния мен Герцеговинаның Серб Республикасы жарияланды. 1992 жылдың сәуірдің 5-де Босния мен Герцеговина Югославиядан тәуелсіздігін жариялаған соң, Босния мен Герцеговинаның Серб Республикасы 1992 жылғы сәуiрдің 7-де Босния мен Герцеговинадан бөлiнетіні туралы және Югославияның құрамында қалатыны туралы жария етті. 1992 жылғы тамыздың 12-нен бастап республика Серб Республикасы деп аталатын болды. ЕСТЕ ҚАЛАР ОҚИҒАЛАР. 22 жыл бұрын Қазақстан Мұсылмандар діни басқармасының «Иман» газеті жарық көрді. 21 жыл бұрын Елбасы Н. Назарбаевтың Жарлығымен Германия Федеративтік Республикасында, Иран Ислам Республикасында, Франция, Әзербайжан, Армения, Беларус, Грузия, Қырғызстан, Молдова, Түрікменстан, Өзбекстан, Украина Республикаларында және Ресей Федерациясында Қазақстан Республикасының елшіліктері ашылды. 7 жыл бұрын әлемге танымал марафоншы қарағандылық Павел Сиротин «Бейбітшілік елшісі» атағын алды. 2006 жылы желтоқсан айында 70 жылдығын атап өткен спортшы өмірінің тең жартысында марафондық жүгірумен айналысып келеді. Ол бірнеше рет 100 шақырымдық қашықтыққа да жүгірген. Павел Сиротин өзінің мерейтойын да кезекті марафонмен атап өтіп, Теміртаудан Қарағандыға дейінгі 32 шақырым қашықтықты жүгіріп өткен болатын. Мерейтойының құрметіне берілген құрметті атақты П. Сиротин Жер бетінде бейбітшілік орнатуға қосқан үлесі үшін - Дүниежүзілік бітімгершілік федерациясы мен Дінаралық және халықаралық федерациясынан алып отыр. «Басқаларға үлгі болып табылатын өмірі үшін, сондай-ақ, мораль, отбасылық құндылықтар, түрлі дін өкілдерінің бейбіт қатар өмір сүру идеалдарына қызмет еткені үшін осынау құрметті атақ беріледі», делінген «сенім грамотасында». «Бейбітшілік елшісі» атағы берілген азаматтар Біріккен Ұлттар Ұйымының айрықша қамқорлығында. 7 жыл бұрын Қазақстан Республикасы Президенті Нұрсұлтан Назарбаев Қазақстан Республикасының Иордан Хашимиттік Корольдігіндегі Елшілігін ашу туралы Жарлыққа қол қойды. 215 жыл бұрын Англияда табыс салығы пайда болды. 14 жыл бұрын Қазақстан Республикасы Парламенті Мәжілісінің кезекті отырысы болып өтті. Онда «Қазақстан Республикасының заңсыз көшіп-қону мәселелері жөніндегі кейбір заңнамалық актілеріне өзгерістер мен толықтырулар енгізу» және «Қазақстан Республикасы тәуелсіздігінің 10 жылдығына байланысты рақымшылық жасау туралы» заң жобалары мақұлданды. 8 жыл бұрын Теміртау қаласының тұрғыны, педагогзейнеткер Мария Хилова өз жанұясының тарихы, Сталиндік қуғын-сүргін жылдарындағы қысымшылықтарды өлеңде сипаттаған. Автор өлеңдерін қарапайым және кәсіби емес деп санайды, бірақ оларда өмір шындығы жазылған. Бұл шығарманы ол өз анасына арнаған. Хилованың өлеңдері Ресейде «Возвращение» атты Мәскеу тарихи-әдеби қоғамның қолдауымен «Поэзия узников ГУЛАГа» атты кітапқа кірді. Жинақ «Демократия» халықаралық қорының «Россия. Документы» топтамасына кірді. Кітапқа ату жазасына кесілген ақындардың шығармалары, кеңес заманы кезіндегі түрмелер мен лагерлерде шығарылған өлеңдер кірді. 6 жыл бұрын Астанада салық мәселелері бойынша қызмет көрсететін Call-орталық ашылды. Қаржы министрлігінің ғимаратында орналасқан Салық комитетінің Call-орталығы жұртшылықты салық мәселелерімен таныстыруда, сондай-ақ салық заңнамаларының нормаларына түсіндірме жұмыстарын жүргізуде халыққа сапалы қызмет көрсету мақсатында ашылып отыр. Бүгінгі таңда кезкелген жеке тұлға, соның ішінде жеке кәсіпкер 58-09-09 телефонына қоңырау шалып, Салық комитетінің мамандарынан өзіне қажетті көмек ала алады. 6 жыл бұрын Париж маңындағы ножансюр-Марн қаласында Қазақстанның Франциядағы Елшілігінің қолдауымен Мұстафа Шоқайға арналған ескерткіш тақта ашылды. Мемориалдық тақтада Мұстафа Шоқайдың өмірбаяны мен Қазақстанның тарихи-географиялық мазмұны жазылған. Қалалық мұражай басшылығының пікірінше, бұл мемориалдық тақта мұражайдың басты жәдігерлерінің бірі болады. Мұстафа Шоқай 1889 жылғы желтоқсанның 25-інде Қызылорда облысы Шиелі ауданының Сұлутөбе ауылында дүниеге келген. Мұстафа Шоқай - Алаш қозғалысы қайраткері, Түркістан өлкесі халықтарының азаттық күресі жетекшілерінің бірі, публицист. 6 жыл бұрын Алматыдағы «Өнер» баспасынан белгілі қылқалам шебері, суретші Жеңіс Кәкенұлының шығармаларын топтастырған альбом жарыққа шықты. 14 баспа табақ туынды «Қазіргі заман суретшілерінің шығармалары» топтамасымен жарық көрген. Республикасының еңбек сіңірген қайраткері, профессор Байтұрсын Өмірбеков бұл жинаққа жазған алғысөзінде суретшінің шығармашылығына жан-жақты тоқталған. Көркем бейнеленген альбомда суретшінің қаламынан шыққан жүзден астам туындылары жарияланып отыр. Оның ішінде майлы бояумен салынған шығармалар, қарындашпен бейнелеген және компьютерге салынған еңбектері бар. Суретші өз шығармаларында көбіне-көп таулы өңірлерді және желмен жарысқан сәйгүліктерді бейнелейді. Ол сурет өнерінің әр қырына қалам тербеген. Оның портрет, натюрморт, абстрактылы шығармалары өте көп, адам жанының ішкі иірімдері бірқатар натюрморттарда көрініс тапқан. 4 жыл бұрын Мемлекет басшысы көліктік, ветеринарлық, санитарлық-карантиндік бақылауды және өсімдіктер карантинін бақылауды жүзеге асыру бойынша функцияларды кеден органдарына беру арқылы мемлекеттік шекарадан тауарларды және көлік құралдарын алып өту кезінде автомобильдердің өту пункттерінде интеграцияланған бақылауды енгізуге бағытталған «Кеден ісі мәселелері бойынша Қазақстан Республикасының кейбір заңнама актілеріне өзгерістер мен толықтырулар енгізу туралы» Қазақстан Республикасының Заңына қол қойды. 2 жыл бұрын Астанада әкімдігі елорда тұрғындарының жұмыс ттабуына, ал жұмыс берушілердің лайықты маман табуынпа көмектесетін www. kz порталын іске қосты. 2 жыл бұрын ҚР Дін істері агенттігінің ресми сайты - www. kz жұмыс жасай бастады. 2 жыл бұрын «электрондық үкімет» www. kz порталында жаңа қызмет - «Жаңа туған баланы тіркеуге электрондық өтініш қабылдау» іске қосылды. 1 жыл бұрын Астанада атақты ақын, жырау, қолбасшы, Есім ханнның «Заңдар жинағын» жасауға тікелей қатысқан дана би туралы «Жиембет батыр» кітабының таныстырылымы өтті. ЕСІМДЕР. 85 жыл бұрын ақын, Қазақстан Жазушылар одағының мүшесі ИЗИМОВ Изиз дүниеге келді. Алматы облысының Ұйғыр ауданында туған. Қазақ педагогикалық институтын бітірген. 1952-1957 жылдары Шелек аудандық газетінде жауапты хатшы болды. 1958 жылдан Еңбекшіқазақ ауданының И. Таиров атындағы орта мектебінде ұстаздық қызмет атқарды. Изимовтың алғашқы өлеңдері 1948 жылдан жариялана бастады. Тұңғыш жинағы «Жастық әні» деген атпен жарық көрді. 1957 жылы бір топ шығармалары Ташкентте шыққан «Өлеңдер» атты кітапқа енді. Ақынның «Тау бөктерінде», «Ауыл әуендері», «Көмекшілер», т. жинақтары бар. Ол көркем аударма саласында А. Пушкиннің «Полтава», Н. Некрасовтың «Темір жол» поэмаларын, М. Әуезовтің «Абай жолы» эпопеясының 1-ші кітабын, С. Мұқановтың «Ботакөз» романын, т. шығармаларды ұйғыр тіліне тәржімалаған. 164 жыл бұрын орыс геологы және географы, Түркістан өлкесін алғаш зерттеушілердің бірі МУШКЕТОВ Иван Васильевич дүниеге келді. Ресейдің Волгоград облысында туған. санктпетербор таукен институтын бітірген. Түркістан генерал-губернаторының жанындағы ерекше тапсырмалар бөлімінде қызмет істеген. 6 рет ғылыми-зерттеу экспедицияларына қатысып, тяньшань, Жоңғар Алатауы, памиралай тауларын зерттеді. Түркістан өлкесінің картасын түзетіп, толықтыруға ат салысты. Орта Азия тау тізбектерінің орографиялық кұрылысы туралы бұрынғы түсінік өзгертіліп, тяньшань мен памиралтай тауларының солтүстікке қарай иілген ендік доғалардан тұратындығын анықтады. Романовскиймен бірге Түркістанның тұңғыш геологиялық картасын жасады. Арал Қарақұмының шығу тегін, Каспий теңізі деңгейінің көтерілу мөлшерін зерттеп, Батыс Қазақстанда геологиялық және географиялық бақылаулар жүргізді. 1887 жылы Верныйға келіп, жер сілкіну себептерін және оның зардаптарын анықтады. Өлкедегі зерттеулерін 2 томдық «Түркістан» деп аталатын еңбегінде қорытындылады. Бұл еңбекте аймақтың тұңғыш геолог және орографиялық толық сипаттамасы берілді. Әр жылдары Оңтүстік Оралда, Кавказда геологиялық және кен барлау жұмыстарымен айналысты. 2 томдық «Физикалық геология» атты теориялық еңбегі жарияланған. Мушкетов құрметіне Сібірдегі тау, Тянь-Шаньдағы мұздық аталған. 68 жыл бұрын «Қазақтүрікмұнай» жауапкершілігі серіктестігінің бас директоры, экономика ғылымдарының кандидаты МАҚАШЕВ Нұрпейіс Мақашұлы дүниеге келді. Атырау облысы Исатай ауданында туған. Ташкент темір жол көлігі инженерлері институтын бітірген. 1972-1979 жылдары - «Гурьевмұнайхимқұрылыс» тресінің шебері, бас инженері, ҮҚК-інің бастығы. 1979-1984 жылдары - «Гурьевмұнайхимқұрылыс» тресі партия комитетінің хатшысы. 1984-1985 жылдары - Гурьев қалалық атқару комитеті төрағасының бірінші орынбасары. 1985-1987 жылдары - «Гурьевмұнайхимқұрылыс» тресінің басқарушысы, облыстық агроөнеркәсіп комитетінің төрағасы. 1987-1990 жылдары - «Гурьевмұнайхимқұрылыс», «Ембімұнайқұрылыс» трестерінің бастығы. 1990-1992 жылдары - Гурьев қалалық атқару комитетінің, Халық депутаттары қалалық кеңесінің төрағасы. 1992-1993 жылдары - Гурьев қалалық әкімшілігінің басшысы. 1993-1999 жылдары - «Магденли-халықаралық тасымал» фирмасының, «АТМА-Әуежай Атырау және тасымал» акционерлік қоғамынының бас үлестірушісі. 1999-2001 жылдары - Атырау облысы әкімінің орынбасары. 2001-2002 жылдары - «Қазақойл» ҰМК, «ҚазМұнайГаз» ҰК» ЖАҚ президенттерінің кеңесшісі. 2002-2004 жылдары - «Ембімұнайгаз» ААҚ-ының президенті, «ҚазМұнайГаз» Барлау Өндіру» АҚ» «Ембімұнайгаз» өндірістік филиалының директоры. 2004-2007 жылдары - Қазақстан Республикасы Парламенті Мәжілісінің депутаты, Экономикалық реформа және аймақтық даму жөніндегі комитетінің мүшесі қызметтерін атқарған. 2007 жылдан - қазіргі қызметінде. «Құрмет» орденімен, С. Радонежскийдің 1-ші дәрежелі медалімен, «Қазақстан Республикасының Тәуелсіздігіне 10 жыл» медалімен марапатталған. 56 жыл бұрын ҚР Парламенті Мәжілісінің депутаты, Экология мәселелері және табиғат пайдалану комитетінің мүшесі ӨМІРЗАҚОВ Ізбақ Қуанышұлы дүниеге келді. Ақтөбе облысының Новороссийск кентінде туған. Қазақ ауыл шаруашылығы институтын, Алматы саясаттану және басқару институтын бітірген. Институтты бітіргеннен кейін Дөң кең байыту комбинатының жөндеу-құрылыс басқармасының жұмысшысы, ағаш өңдеу цехының шебері, қосалқы өндіріс учаскесінің бастығы, «Хромтаутяжстрой» тресі кәсіподақ комитетінің төрағасы болып жұмыс істеген. 1984-1987 жылдары - Хромтау қалалық атқару комитеті төрағасының орынбасары. 1987-1989 жылдары - Новороссийск аудандық партия комитетінің ұйымдастыру бөлімінің нұсқаушысы. 1991-1992 жылдары - өнеркәсіп, құрылыс, көлік бөлімінің меңгерушісі, Новороссийск аудандық атқару комитеті төрағасының орынбасары. 1992-1993 жылдары - ауданның комуналдық меншік объектілерін жекешелендіру жөніндегі комиссияның төрағасы. 1993-1996 жылдары - «Дөң кең байыту комбинаты» АҚ бас директорының орынбасары. 1996-1997 жылдары -Ақтөбе аумақтық мемлекеттік мүлікті басқару жөніндегі комитет төрағасының орынбасары, төрағасы. 1997-1998 жылдары - Ақтөбе облысы әкімінің кеңесшісі. 1998-2002 жылдары - Ақтөбе облысы Қарғалы ауданының әкімі. 2002-2003 жылдары - Ақтөбе облысы әкімінің орынбасары, Хромтау ауданының әкімі. 2003-2004 жылдары - Атырау облысының мұнайгаз кешені, сыртқы экономикалық байланыстар және инвестициялық саясат жөніндегі облыстық басқарма бастығы. 2004-2012 жылдары - Ақтөбе облысы әкімінің бірінші орынбасары. 2012 жылғы қаңтардан бастап - бесінші сайланған Қазақстан Республикасы Парламенті Мәжілісінің депутаты, «Нұр Отан» ХДП фракциясының мүшесі. «Құрмет», «Парасат» ордендерімен марапатталған. 53 жыл бұрын Солтүстік Қазақстан облысы М. Жұмабаев атындағы аудан әкімі П І ШЕНБАЕВ Қайрат Сәкенұлы дүниеге келді. Солтүстік Қазақстан облысы Булаев ауданының Ворошилов ауылында туған. 1986 жылы Алматы халық шаруашылығы институтын экономист мамандығы бойынша аяқтады. Еңбек жолы: Кеңшарда экономист, комсомол ұйымының хатшысы; Алматы қаласында «Қазсуқұрылысматериалдары» жабдықтарды жиынтықтау жөніндегі инженері, Алматы қаласында ҚазКСР Мемлекеттік жабдықтау «Қазсыртқыалмасу» көтерме-делдалдық фирмасының коммерциялық бөлімінің бастығы; «Қазсыртқыкелісімшарт» АҚ республикалық келісімшарт корпорациясының өндірістік-коммерциялық бөлім бөлімшесінің бастығы, коммерциялық бөлімінің бас маманы; Алматы қаласында «Мақсат» фирмасының коммерциялық директоры; Алматы қаласында «Бизнесбанк» АБ Валюта басқармасының сыртқы сауда операциялары бөлімінің маманы; Астана қаласында «Азық-түлік корпорациясы» ЖАҚ бөлімінің бастығы; «Азық-түлік корпорациясы» ЖАҚ өкілдігінің директоры; Солтүстік Қазақстан облысы Ақжар ауданының әкімі; Солтүстік Қазақстан облысы Қызылжар ауданының әкімі; «Нұр Отан» ХДП Солтүстік Қазақстан облысы филиалы төрағасының бірінші орынбасары 2013 жылғы 28 маусымнан Мағжан Жұмабаев ауданының әкімі лауазымына тағайындалды. «Құрмет» ордені, «Қазақстан Республикасының тәуелсіздігіне 10 жыл», «Қазақстан Конституциясына 10 жыл», «Еңбек даңқы» медальдары. Қазақстан Республикасы Президентінің Алғыс хаты. 53 жыл бұрын «Alageum Electric» АҚ бас директоры ӘБДІРАХМАНОВ Нұрмахан Исалханұлы дүниеге келді. Оңтүстік Қазақстан облысының Кентау қаласында туған. Алматы энергетика және байланыс институтының электртехникалық факультетін бітірген. 1978 жылдан - Кентау трансформатор зауытында слесарь-аспапшының шәкірті, 2-ші разрядты слесараспапшы. 1979 жылдан - Кеңес Ариясы қатарында болды. 1982 жылдан - Алматы энергетикалық институтының студенті. 1988 жылдан - Кентау трансформатор зауытында инженертехнолог, аспаптар учаскесінде шебер, 1992 жылдан - осы зауытта маркетинг және өткізу бөлімінің инженері, 2000 жылдан - маркетинг және өткізу бөлімінің бастығы, 2002 жылдан - коммерция және өткізу жөніндегі директор, 2005 жылдан - «Кентау трансформатор зауыты» ААҚ атқарушы директоры. Қазіргі қызметінде - 2007 жылдан бері. ҚР Президентінің Алғысхаттарымен марапатталған. 49 жыл бұрын ҚР Өңірлік даму министрлігі Жер ресурстарын басқару комитеті төрағасының орынбасары Т Ә ЖЕДИНОВ Данабек Бақытұлы дүниеге келді. Қызылорда облысында туған. Ленинград топографиялық техникумын, Қызылорда мемлекеттік университетін бітірген, 1988-1992 жылдары Қарағанды қаласында «Юговостокмаркшейдерия» кәсіпорнының геодезисі. 1992-2003 жылдары - Арал аудандық жер ресурстарын басқару комитетінің бас маманы, комитет төрағасы. 2003-2012 жылдары - «ГосНПЦзем» РМК Қызылорда еншілес мемлекеттік кәсіпорынының директоры. 2012-2013 жылдары - ҚР Жер ресурстарын басқару агенттігінің геодезия, картография және геодезиялық бақылау департаментінің директоры. 2013 жылғы наурыз-қыркүйек айларында - ҚР Өңірлік даму министрлігінің Жер ресурстьарын басқару комитетінің Геодезия, картография және геодезиялық бақылау басқармасының директоры. Қазіргі қызметінде - 2013 жылғы қыркүйектен бері. «Қазақстан Республикасының тәуелсіздігіне 20 жыл» медалімен, «Құрметті жерге орналастырушы» белгісімен марапатталған. 155 жыл бұрын танымал орыс психиатр-дәрігері КАЩЕНКО Петр Петрович дүниеге келді. 101 жыл бұрын АҚШ-тың 1969-1974 жылдардағы 37-ші президенті Ричард Милхауз НИКСОН дүниеге келді. 124 жыл бұрын чех жазушысы және драматургы Карел ЧАПЕК дүниеге келді. 92 жыл бұрын Гвинеяның солшыл-ұлтшыл саяси және қоғам қайраткері, жазушы, Гвинея Республикасының 1958-1984 жылдардағы тұңғыш президенті Ахмед Секу ТУРЕ дүниеге келді. 72 жыл бұрын кореялық танымал миллиардер, даңқты ірі Samsung Group концернінің бұрынғы төрағасы Ли кунхи дүниеге келді. 69 жыл бұрын Арменияның 1991-1998 жылдардағы тұңғыш президенті Левон А. терпетросян дүниеге келді
